- Hindi News
- National
- आंतिल चौबीसी समिति की बैठक, नगर निगम में शामिल गांवों के सर्वे पर सवाल उठे
आंतिल चौबीसी समिति की बैठक, नगर निगम में शामिल गांवों के सर्वे पर सवाल उठे
मुरथल | नगरनिगम में शामिल किए गए गांवों को लेकर फिर से विरोध की चिंगारी उठने लगी है। नांगल खुर्द गांव में रविवार को आंतिल चौबीसी समाज सेवा समिति की बैठक हुई। बैठक की अध्यक्षता प्रधान बिजेंद्र ने की। बैठक में आरोप लगाया कि नगर निगम में बगैर समिति के गांवों को शामिल किया गया है।
सर्वे पर सवाल खड़े करके कहा कि नगर निगम में ऐसे गांवों को शामिल नहीं किया गया जो शहर से दो से पांच किलोमीटर दूर है। जबकि 17 से 18 किलोमीटर दूर के गांवों को शामिल कर लिया गया। समिति ने इसे अन्याय पूर्ण बताया। प्रधान ने इसके बाद कहा कि समिति आंतिल चौबीसी के हर गांव में कन्या भ्रूण हत्या, दहेज प्रथा, नशे के खिलाफ मुहिम चलाएगी। इन बुराइयों का अंत तभी होगा जब समाज में जागरूकता आएगी। इस दौरान हवा सिंह पहलवान, कृष्ण मुरथल, रामकिशन फौजी, रमेश कमासपुर, रामपत प्रधान, राजेंद्र, रणवीर कुराड़ सहित अन्य मौजूद रहे।
tgl_Latn sot_Latn bho_Deva bho_Deva hin_Deva hin_Deva